**Επανάληψη ενότητας 10**

Όνομα:…………………………………………

**Παιχνίδια της αυλής: το τσιλίκι**

Παιζόταν από δύο παίκτες. Ο κάθε παίκτης κρατούσε μια βέργα, περίπου μισό μέτρο, την τσιλικόβεργα. Το τσιλίκι ήταν ένα μικρότερο κομμάτι ξύλου, περίπου μισό 25 εκατοστών. Ήταν πελεκημένο στις άκρες, έτσι ώστε να είναι μυτερό και να εκτινάσσεται προς τα πάνω όταν το χτυπούσαν με την τσιλικόβεργα στις άκρες. Κάθε παίκτης έπαιζε με τη σειρά του.

Στο παίξιμο του έμοιαζε με το αμερικανικό παιχνίδι «μπέιζμπολ». Ζωγράφιζαν ένα κύκλο, μέσα από τον οποίο το παιδί που έπαιζε πρώτο έβαζε κάτω το μικρό ξυλαράκι και χτυπούσε την άκρη του. Το ξυλαράκι πηδούσε στον αέρα και τότε έπρεπε με την τσιλικόβεργα να το ξαναχτυπήσει, ώστε να πάει μακριά. Άλλες φορές ακουμπούσαν το μικρό ξυλαράκι σε μια πέτρα με τέτοιο τρόπο, ώστε η μία του άκρη να ακουμπάει στην πέτρα και η άλλη στη γη. Περνούσαν την τσιλικόβεργα στο κενό που δημιουργούνταν, σήκωναν ψηλά το τσιλίκι και το ξαναχτυπούσαν να πάει μακριά. Αν το άλλο παιδί κατάφερνε να πιάσει το τσιλίκι στον αέρα, τότε έχανε το πρώτο κι άλλαζαν ρόλους. Αν δεν τα κατάφερνε, τότε είχε μία ακόμα ευκαιρία να «κάψει» τον αντίπαλό του. Έπιανε το τσιλίκι από το σημείο στο οποίο είχε πέσει και προσπαθούσε να πετύχει τον πρώτο παίκτη, που καθόταν μέσα στον κύκλο. Ο πρώτος παίκτης τώρα δεν καθόταν νε δεχτεί μοιρολατρικά το χτύπημα του αντιπάλου. Με την τσιλικόβεργα προσπαθούσε να χτυπήσει το τσιλίκι και να το επιστρέψει πίσω και μάλιστα όσο πιο μακριά γινόταν. Και αυτό γιατί στη συνέχεια μετρούσαν πόσα βήματα μακριά από τον κύκλο είχε καταλήξει το τσιλίκι και για κάθε βήμα έπαιρνε πόντους.

Νικητής ήταν αυτός που συγκέντρωνε τους περισσότερους πόντους.

Από[*www.pe.sch.gr*](http://www.pe.sch.gr)*,* [*www.thrakiki.gr*](http://www.thrakiki.gr)

1. Υπογράμμισε το σωστό.

Στον άσπρο κύκλο:

α) Καθόταν ο παίκτης που πετούσε το τσιλίκι.

β) Τοποθετούσαν την τσιλικόβεργα.

γ) Έπρεπε να μπει το τσιλίκι.

Για να βρουν το νικητή:

α) Μετρούσαν πόσες φορές χτύπησε ο καθένας το τσιλίκι.

β) Μετρούσαν πόσα βήματα πήγαινε μακριά κάθε φορά το τσιλίκι.

γ) Μετρούσαν πόσες φορές είχε πιάσει ο κάθε παίκτης το τσιλίκι.

Τι σημαίνει το «δέχομαι μοιρολατρικά»;

α) Δεν αντιδρώ.

β) Επιτίθεμαι.

γ) Ευχαριστώ την τύχη μου.

1. Ποια ήταν η δουλειά της τσιλικόβεργας;

………………………………………………………………………………………………………………………………………………………………………………………………

1. Ο παίκτης που καθόταν στον κύκλο πετούσε το τσιλίκι. Τι γινόταν όταν το έπιανε ο αντίπαλος του;

………………………………………………………………………………………………………………………………………………………………………………………………

1. Θα έπαιζες ποτέ εσύ αυτό το παιχνίδι; Δικαιολόγησε την απάντηση σου.

………………………………………………………………………………………………………………………………………………………………………………………………

1. Σημείωσε **Κ** δίπλα στις προτάσεις στις οποίες το ρήμα **κόβω** χρησιμοποιείται κυριολεκτικά και **Μ** δίπλα σε εκείνες που χρησιμοποιείται μεταφορικά.

Με τρόμαξες, ρε Κώστα! Μου κόπηκε το αίμα!

Η Αθήνα κόπηκε στα δύο με αυτή την τεράστια διαδήλωση.

Κάτσε πιο κει. Μου κόβεις τη θέα.

Ο παππούς θα κόψει τη βασιλόπιτα, που είναι ο αρχηγός της οικογένειας.

Στρίψε από τη Μακεδονίας. Είναι πιο ήσυχα και κόβουμε και δρόμο.

Το πρόσεξες ότι κουρεύτηκα, ε; κόβει το μάτι σου.

1. Βρες και υπογράμμισε στο παρακάτω κείμενο τους τροπικούς προσδιορισμούς που δείχνουν πως έτρεχε ο Λευτέρης Κανελλάκης.

Ο αφέτης έδωσε τι σύνθημα και οι δρομείς ξεχύθηκαν στον δρόμο. Ο Λευτέρης έτρεχε σταθερά και ρυθμικά. Είχε προπονηθεί πολύ σκληρά γι’ αυτόν τον αγώνα. Στα είκοσι πρώτα λεπτά έπιασε βροχή. Κάποιοι δρομείς άρχισαν να εγκαταλείπουν. Ο Λευτέρης έτρεχε αγνοώντας τη βροχή. Τα πόδια του άρχισαν να κουράζονται, αλλά έτρεχε χωρίς να δίνει σημασία στην κούραση του. Έμεναν ακόμα χίλια διακόσια μέτρα. Τώρα πια έτρεχε του σκοτωμού. Έτρεχε αποφασισμένος να νικήσει. Ήταν το όνειρο του να κερδίσει το μαραθώνιο στην Ελλάδα. Ένας Έλληνας νικητής στην κλασσική διαδρομή! Έτρεχε με τη σκέψη του κολλημένη στο πρώτο σκαλί του βάθρου.

1. Να συμπληρώσεις το παρακάτω κείμενο με τους κατάλληλους χρονικούς συνδέσμους.

(ενώ, προτού, ώσπου, όποτε, πριν να, μόλις, μέχρι)

**Παιδιά από….σπίτι**

\_\_\_\_\_\_\_\_\_\_\_\_\_\_ καθίσουμε στο τραπέζι, πλένουμε τα χέρια μας. \_\_\_\_\_\_\_\_\_\_\_\_ να σερβίρει η μαμά το φαγητό, εμείς περιμένουμε υπομονετικά. \_\_\_\_\_\_\_ τρώμε δεν παίζουμε και, \_\_\_\_\_\_\_\_\_\_\_ θέλουμε να πούμε κάτι, φροντίζουμε πρώτα να μασήσουμε το φαγητό που έχουμε στο στόμα μας. \_\_\_\_\_\_\_\_\_ σηκωθούμε από το τραπέζι, σκουπίζουμε το στόμα και τα χέρια μας με την πετσέτα. \_\_\_\_\_\_\_\_\_\_\_\_ σηκωθούμε, πάμε στο μπάνιο για να πλύνουμε τα δόντια μας και, \_\_\_\_\_\_\_\_\_\_\_ να πεις «κύμινο», έχουμε πάει στο δωμάτιο μας για να ξεκουραστούμε.

1. Συμπλήρωσε τις παρακάτω προτάσεις με την κατάλληλη φράση.

κατάπιε τη γλώσσα της, δε βάζει γλώσσα μέσα του, μου βγήκε η γλώσσα, έχεις μακριά γλώσσα, φάε τη γλώσσα σου, μάλλιασε η γλώσσα μου

* Τόση ώρα δε μιλούσε καθόλου και τώρα \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Όλη την ώρα μιλούσε, αλλά μόλις τη ρώτησε κάτι η δασκάλα,\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

* Λοιπόν, μικρή μου, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_! Δε μιλάνε έτσι στη μαμά.
* Δε θα πάθουμε τίποτα. Όλα καλά θα πάνε. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , γρουσούζη.
* Τα λεωφορεία είχαν απεργία και ήρθα με τα πόδια. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_ στον ανήφορο.

* Κάθε πρωί του το λέω, Γιώργο μου: «Μιχαλάκη, μην ξεχάσεις την κασετίνα σου! Μιχαλάκη, μην ξεχάσεις τα τετράδια σου!». \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ πια!